रात का औसत तापमान 15 डिग्री
रायगढ़ | मौसम ने अपना मिजाज बदल दिया है। दिन में तेज धूप के साथ गर्मी पड़ रही है। वहीं रात में उत्तर से आने वाली ठंडी हवाओं की वजह से ठंड का एहसास होने लगा है। दिन और रात में बदलते मौसम की वजह से लोगों का सेहत बिगड़ने लगा है। बीते एक सप्ताह से यह सिलसिला चल रहा है। बुधवार को दिन का अधिकतम तापमान 35.2 डिग्री सेल्सियस तो न्यूनतम तापमान 15 डिग्री सेल्सियस दर्ज किया गया।
बदलते हुए मौसम का सीधा असर लोगों की सेहत पर पड़ा है। सिर दर्द, बुखार और हाथ-पैर दर्द की शिकायत ज्यादा है। डॉक्टर कहते हैं कि गर्मी के सीजन में पानी ज्यादा पिए। अचानक धूप में न निकले। इससे सेहत बिगड़ सकती है। इधर सरकारी व निजी अस्पतालों में मरीजों की संख्या बढ़ रही है। इसमें ज्यादातर मरीज बदले हुए मौसम की चपेट में आए हैं।
वहीं मौसम विज्ञानियों का कहना है कि पारे में अभी लगातार बढ़ोतरी होती रहेगी। दोपहर के समय तीखी धूप का अहसास हो सकता है। वहीं रात के पारे में इस हफ्ते आंशिक रूप से बढ़ोतरी हो सकती है। इससे गर्मी बढ़ सकती है।
bho_Deva hin_Deva hin_Deva hin_Deva